ഹഖ് മുഹമ്മദിന്റെയും മിഥിലാജിന്റെയും രക്തസാക്ഷി ദിനാചരണത്തിന് തുടക്കം വെഞ്ഞാറമൂട് ഇരട്ടക്കൊലയ്ക്ക് ഇന്ന് ഒരാണ്ട്. ഡിവൈഎഫ്ഐ പ്രവര്ത്തകരായ ഹഖ് മുഹമ്മദിനെയും മിഥിലാജിനെയും കോണ്ഗ്രസ് കൊലപ്പെടുത്തിയന്റെ രക്തസാക്ഷി ദിനാചരണത്തിന് തുടക്കമായി. മന്ത്രി വി.ശിവന്കുട്ടി തേമ്ബാമൂട്ടില് പുഷ്പാര്ച്ചന നടത്തി. വൈകീട്ട് അനുസ്മരണ സമ്മേളനം മന്ത്രി മുഹമ്മദ് റിയാസ് ഉദ്ഘാടനം ചെയ്യും. കഴിഞ്ഞ തിരുവോണത്തലേന്നാണ് ഡിവൈഎഫ്ഐ പ്രവര്ത്തകരായ ഹഖ് മുഹമ്മദിനെയും മിഥിലാജിനെയും കോണ്ഗ്രസ് ഗുണ്ടകള് കൊലപ്പെടുത്തിയത്. കൊലപാതകത്തിന് ഒരാണ്ടാകുമ്ബോള് അവരുടെ ഓര്മയിലാണ് ആ നാട് ഇന്നും. രക്തസാക്ഷി ദിനാചരണത്തിന്റെ ഭാഗമായി ഡിവൈഎഫ്ഐ ജില്ലയിലെ എല്ലാ യൂണിറ്റ് കേന്ദ്രങ്ങളിലും പ്രഭാതഭേരി മുഴക്കി. കൊലപാതകം നടന്ന തേമ്ബാമൂട് ജംഗ്ഷനില് മന്ത്രി വി.ശിവന്കുട്ടിയുടെ നേതൃത്വത്തില് പുഷ്പാര്ച്ചന നടന്നു. ജനങ്ങളുടെ പ്രിയപ്പെട്ട രണ്ടു സഖാക്കളെ കൊന്നൊടുക്കിയ കോണ്ഗ്രസിന്റെ പതനത്തിനെയും മന്ത്രി ചൂണ്ടിക്കാട്ടി. ഡിവൈഎഫ് സംസ്ഥാന സെക്രട്ടറി എ.എ റഹിം പ്രസിഡന്റ് എസ് സതീഷ് എന്നിവര് ചേര്ന്ന് പതാകയുയര്ത്തി. വൈകീട്ട് നടക്കുന്ന അനുസ്മരണ സമ്മേളനം ഡിവൈഎഫ്ഐ അഖിലേന്ത്യാ പ്രസിഡന്റ് കൂടിയായ മന്ത്രി മുഹമ്മദ് റിയാസ് ഉദ്ഘാടനം ചെയ്യും. വെഞ്ഞാറമൂട് ഇരട്ടക്കൊലപാതകത്തില് കേസ് വിചാരണയുടെ ഘട്ടത്തിലാണ്. ഇരുവരുടെയും കുടുംബത്തിന് സിപിഐഎമ്മും ഡിവൈഎഫ്ഐയും ചേര്ന്ന് സംരക്ഷണമൊരുക്കുകയും ചെയ്തു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.